तकनीकी खराबी आ गई थी, दोनों पायलट सुरक्षित
Karnataka | A trainee aircraft of Redbird flight training academy made an emergency landing near Pethsirur village in Kalaburagi around 9.30am today due to a technical problem. One pilot-cum- instructor and another trainee pilot were on the flight. Both are safe. Kalaburagi Airport Director Chilka कर्नाटक में रेडबर्ड के ट्रेनी एयरक्राफ्ट की इमरजेंसी लैंडिंग, तकनीकी खराबी आ गई थी, दोनों पायलट सुरक्षित
कर्नाटक के कलबुरगी (गुलबर्गा) में रविवार को रेडबर्ड फ्लाइट ट्रैनिंग एकेडमी के ट्रेनी एयरक्राफ्ट की पेथसिरुर गांव के खेत में इमरजेंसी लैंडिंग करनी पड़ी। घटना सुबह करीब 9.30 बजे हुई। एयरक्राफ्ट में तकनीकी समस्या आ गई थी। फ्लाइट में पायलट (इंस्ट्रक्टर) और ट्रेनी पायलट सवार थे। दोनों सुरक्षित हैं। कलबुरगी एयरपोर्ट के डायरेक्टर चिल्का महेश ने मौके पर जाकर जांच की।
खेत में कराई लैंडिंग, दो लोगों को आई हल्की चोट
खेत में लैंडिंग होते देख वहां काम कर रहे लोग भागे जिससे उन्हें हल्की चोटें आई हैं। उन्हें तुरंत अस्पताल पहुंचाया गया।
एक जून को भी कर्नाटक में क्रैश हुआ था एयरक्राफ्ट
एक जून को कर्नाटक के चामराजनगर में सूर्य किरण एयरक्राफ्ट क्रैश हो गया था। इस घटना में एयरक्राफ्ट की महिला पायलट समेत दोनों पायलट को मामूली चोट आई थी। इस एयरक्राफ्ट ने बेंगलुरु के एयरफोर्स स्टेशन से उड़ान भरी थी। किसी वजह से उन्होंने विमान से नियंत्रण खो दिया और यह हादसा हो गया। इस घटना में दोनों पायलट को मामूली चोटें आई हैं। इस मामले में कोर्ट ऑफ इंक्वायरी के आदेश दिए गए थे। पढ़ें पूरी खबर...
एयरक्राफ्ट के क्रैश से जुड़ी यह खबर भी पढ़ सकते हैं...
अमेठी में ट्रेनिंग एयरक्राफ्ट की इमरजेंसी लैंडिंग, विमान का अगला हिस्सा बुरी तरह से क्षतिग्रस्त हुआ
अमेठी में ट्रेनिंग एयरक्राफ्ट इमरजेंसी लैंडिंग के दौरान क्षतिग्रस्त हो गया। इस विमान को ट्रेनी पायलट उड़ा रहा था। हादसा फुरसतगंज के कठुआ में हुआ है। ट्रेनी पायलट सुरक्षित बताया जा रहा है। विमान नीचे गिरने के बाद मौके पर गांव के लोग जमा हो गए। पढ़ें पूरी खबर...